APIA începe controalele aferente cererilor depuse in Campania 2026!
Agenția de Plăți și Intervenție pentru Agricultură Centrul Județean Vrancea are în  eșantionul de control aferent Campaniei 2026, 216 fermieri (fermieri distincți),cu un nr. total de parcele de  6631, pentru care se vor efectua verificări privind respectarea criteriilor de eligibilitate, a normelor de condiționalitate și a cerințelor specifice intervențiilor solicitate precum și un nr. de 60 fermieri selectați în esantionul de control sector zootehnic.

Inspectorii vor controla dacă beneficiarii respectă condițiile de eligibilitate și cerințele pentru acordarea sprijinului financiar accesat.

Menționăm că unii fermieri sunt incluși în ambele categorii, întrucât au fost selectați atât pentru control în sectorul vegetal, cât și în sectorul zootehnic. 

În conformitate cu Procedura operațională privind controlul clasic pe teren aplicabilă în Campania 2026, APIA are obligația de a finaliza, până la data de 15 octombrie 2026, controalele la fața locului pentru cererile de plată incluse în eșantionul de control. Verificarea unor obligații sau cerințe specifice se va efectua, după caz, în perioada de iarnă sau în primăvara anului următor. În situația în care fermierii refuză efectuarea controlului la fața locului de către inspectorii APIA, cererea de plată va fi respinsă, în conformitate cu prevederile legislației aplicabile.

Ca în fiecare campanie, APIA se bazează pe cooperarea fermierilor pentru desfășurarea în bune condiții a activităților de control și pentru verificarea respectării condițiilor de eligibilitate aferente intervențiilor solicitate la plată.

APIA precizează că fermierii care refuză controlul la fața locului își vor pierde dreptul de a primi subvențiile solicitate pentru acest an.

